Ongeveer 1 000 kleuters,ouers en jeugdiges het die dag bygewoon. SOAPkidz,’n organisasie wat fokus op opvoedingsprogramme oor die bewaring van die omgewing en die gebruik van herwinningsmateriaal, het die kinders se verbeelding aangegryp met demonstrasies oor hoe om ’n selfoon te maak van kartonboksies, dra-sakkies van tydskrifbladsye, ’n musiekinstrument van bottels en sade en ’n Afrika collage op ou papier met grond, grassies en stokkies.
Playball,’n franchise wat fokus op stimulerende sportspeletjies vir kinders, het saam met die Pretoria Dieretuin op wiele vir baie pret en plesier gesorg, terwyl die Suid Afrikaanse Weermag se Wallmansthal-basis ’n uitstalling aangebied het van Ratel en die Casspir-voertuie asook ’n kort verduideliking oor die rol van die weermag. Ds Johan Smit het Oos Rand Stereo se buite-uitsendingseenheid bedryf en deur woord en musiek bygedra tot die feestelike atmosfeer.
Ongeveer 80 vrywilligers, insluitend werknemers van Primedia, jongmense van die gemeentes van die MRCC, en die AIM studente het hulle tyd geskenk. Baie dankie vir almal wat ’n verskil gemaak het vir hierdie kinders!